Heartless (שיר של דה ויקנד)

Heartless הוא סינגל של הזמר הקנדי דה ויקנד. השיר יצא לאור ב-27 בנובמבר 2019, על ידי חברות התקליטים XO וריפבליק רקורדס, כסינגל המוביל מתוך האלבום After Hours.

== רקע והוצאה ==
דה ויקנד הכריז לראשונה כי הוא עובד על אלבום חדש בנובמבר 2018, באמצעות הופעה בה אמר לקהל כי "פרק 6 בקרוב".<ref></ref> לאחר שלושה סינגלים משותפים לאורך שנת 2019, ב-6 באוגוסט, הכריז כי הוא עובד על האלבום הרביעי שלו.<ref></ref> לאחר מכן, ב-24 בנובמבר, נחשף השיר "Blinding Lights" באמצעות פרסומת טלוויזיה למרצדס-בנץ,<ref></ref> עם דיווחים גם על השיר "Heartless", שיצא יום לאחר מכן.<ref></ref><ref></ref> בראיון שנערך עם CR Men, אישר טספיי כי "Heartless" היה השיר הראשון שכתב ל-After Hours, לאחר צאתו של המיני-אלבום הראשון שלו, My Dear Melancholy, שיצא בשנת 2018.<ref></ref>

== מילים ==
מילות השיר מתייחסות לחברות לשעבר של דה ויקנד, בלה חדיד וסלינה גומז. לאורך החלק הראשון של הסינגל, טספיי שר על החזרה לאורח חיים של פלייבוי לאחר שנפרד משתיהן. במחצית השנייה של השיר, הוא ממשיך לשיר על יחסיו עם חדיד.<ref></ref>

== ביקורת ==
השיר התקבל היטב על ידי מבקרי המוזיקה, ששיבחו אותו על ההפקה, על קליטותו ועל קולותיו של דה ויקנד. הוא דורג כשיר ה-39 הטוב ביותר לשנת 2019 על ידי Complex. בהצהרה שדנה במיקום הסינגל ברשימה, ג'סיקה מקיני החמיאה להפקת השיר ולאווירה הייחודית שלו.<ref></ref> ב-6 במרץ 2020 בחר אנטרטיינמנט ויקלי בשיר לסינגל ה-11 הטוב ביותר של דה ויקנד, וקבע כי "כל מה שקשור לשיר הוא עצום".<ref></ref>

== הצלחה מסחרית ==
"Heatless" נכנס למצעד הבילבורד הוט 100 לראשונה במקום ה-32 במצעד מ-7 בדצמבר 2019.<ref></ref> בשבוע שלאחר מכן, קפץ 31 מקומות למקום הראשון במצעד, והפך לסינגל הרביעי של דה ויקנד שהגיע למקום הראשון במצעד.<ref></ref> עם זאת, במצעד של 21 בדצמבר 2019, "Heartless" נפל 16 מקומות למקום ה-17, בין השאר עקב שירי חג המולד שעקפו את המחצית העליונה של הטבלה, והפך לירידה הגדולה ביותר מהמקום הראשון בהיסטוריה של המצעד, עד השיר "Trollz" של 6ix9ine וניקי מינאז' משנת 2020.<ref></ref><ref></ref> בהמשך, חזר השיר לעשירייה הראשונה והגיע למקום הרביעי, לאחר יציאת האלבום After Hours, ב-4 באפריל 2020, השבוע הראשון שלו בעשירייה הפותחת מאז דצמבר 2019.<ref></ref>

במצעד הרולינג סטון טופ 100, השיר הגיע לראשונה למקום ה-14 וזכה ל-11.1 מיליון השמעות בסטרימינג לאחר יומיים של מעקב.<ref></ref> בשבוע השני, עלה למקום הראשון והפך לשיר הראשון של דה ויקנד שהגיע למקום הראשון במצעד.<ref></ref>

במולדתו של הזמר, קנדה, "Heartless" הגיע למקום השלישי במצעד הקנדה הוט 100. בבריטניה, הגיע השיר למקום העשירי והפך ללהיט השביעי בעשירייה הפותחת במצעד של דה ויקנד.

== וידאו קליפים ==
קליפ מילים אנכי רשמי לשיר פורסם ב-2 בדצמבר 2019. הקליפ צולם במלון פלאזה וקזינו שבלאס וגאס, נבדה.<ref></ref><ref></ref> הקליפ הרשמי של השיר פורסם ב-3 בדצמבר 2019. הקליפ צולם גם בלאס וגאס, ומככבים בו דה ויקנד ומטרו בומין.<ref></ref> הקליפ עוקב אחרי השניים כשהם חוקרים בשכרות בתי קזינו ומסיבות, ובהמשך הוזים לאחר שליקקו צפרדע.<ref></ref> הקליפ מסתיים בכך שדה ויקנד רץ ברחוב פרמונט ומקיא.<ref></ref> את הקליפ ביים אנטון תמי בהשראת סרט הקאלט "פחד ותיעוב בלאס וגאס".<ref></ref> קליפ רשמי לרמיקס של ליל עוזי ורט לשיר פורסם ב-14 באפריל 2020, והוא הציג מונטאז' של קטעי FHS מעוותים וגרסת אנימה של דה ויקנד בכל הוויזואליה.<ref></ref>

== הופעות חיות ==
הופעת הבכורה החיה של "Heartless" התרחשה ב-5 בדצמבר 2019 בלייט שואו עם סטיבן קולבר. בהופעה נראה דה ויקנד יורד למסדרונות מאחורי הקלעים של תיאטרון אד סאליבן, כשקירות הבניין מתכופפים ועוברים סביבו.<ref></ref> הופעה של "Blinding Lights" התרחשה יום לאחר מכן באותה התוכנית.<ref></ref>

== רמיקס ==
הרמיקס הרשמי הראשון של השיר כולל את הראפר ליל עוזי ורט ושמו "". קולותיו של דה ויקנד קוצצים ומוברגים ברמיקס, וכן הקולות הגבוהים של ליל עוזי ורט מעוותים גם הם.<ref name="ComplexRemix"></ref> ג'סיקה מקיני מקומפלקס אמרה על שיתוף הפעולה, "אחרי שהוציאו שניים מהאלבומים הגדולים של השנה עד כה, ברור שגם דה ויקנד וגם ליל עוזי ורט נמצאים ברצף מנצח". הרמיקס יצא ב-3 באפריל 2020, לצד מיני-אלבום הרמיקסים .<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
! אוסטרליה (ARIA)
| פלטינה
| 70,000
|-
! קנדה (Music Canada)
| פלטינה ×2
| 160,000
|-
! נורווגיה (IFPI Norway)
| זהב
| 30,000
|-
! פולין (ZPAV)
| זהב
| 10,000
|-
! פורטוגל (AFP)
| זהב
| 5,000
|-
! הממלכה המאוחדת (BPI)
| כסף
| 200,000
|-
! ארצות הברית (RIAA)
| פלטינה
| 1,000,000
|}

==קישורים חיצוניים==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי דה ויקנד
קטגוריה:שירים באנגלית
קטגוריה:שירים שנכתבו על ידי דה ויקנד
קטגוריה:שירים שנכתבו על ידי מטרו בומין
קטגוריה:שירים שהופקו על ידי דה ויקנד
קטגוריה:שירים שהופקו על ידי מטרו בומין
קטגוריה:שירי מוזיקת טראפ
קטגוריה:שירי R&B עכשוויים
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון במצעד הבילבורד הוט 100
קטגוריה:שירים זוכי פרס המוזיקה האמריקאית